**ATMINTINĖ NEFORMALIOJO ŠVIETIMO SKYRIAUS**

**MOKINIŲ TĖVAMS**

Gerb. Tėveliai,

Džiaugiamės drauge pradėdami naujuosius 2025-2026 mokslo metus. Tikimės glaudaus bendradarbiavimo, malonių susitikimų gimnazijoje!

Primename, kad mokinys gali lankyti ne daugiau, kaip dvi pagrindines studijas ir ne daugiau, kaip dvi pasirenkamąsias studijas, tačiau mokiniams, kurių užimtumas po pamokų labai didelis, **rekomenduojame** pasirinkti vieną pagrindinę ir ne daugiau kaip dvi papildomas studijas arba **rekomenduojame** rinktis tik vieną pagrindinę meninio ugdymo studiją. Lankomumas yra labai svarbu siekiant mokymosi rezultatų.

Pagrindinio meninio ugdymo programos savaitinių valandų skaičius – 2, papildomojo meninio ugdymo programos savaitinių valandų skaičius – 1.

Pagrindinių meninių studijų mokinių pažanga ir pasiekimai vertinami **pažymiu**, o papildomų – **įskaita**. Mokinių lankomumas bei pasiekimai, jų rezultatai fiksuojami **elektroniniame dienyne TAMO bei Mokinio pažangos ir pasiekimų vertinimo aplanke.**

Mokiniams, baigusiems pasirinktos studijos pagrindinio ugdymo programą, išduodami Lietuvos Respublikos švietimo, mokslo ir sporto ministerijos neformaliojo švietimo pažymėjimai.

Visą meninių studijų sąrašą rasite informaciniame lankstinuke bei gimnazijos internetiniame puslapyje <https://www.kamajugimnazija.lt/> (žiūrėti „Skyriai“ – „Neformaliojo švietimo skyrius“).

Primename Jums, kad mokestis už mokslą Neformaliojo švietimo skyriuje (toliau - NŠS) yra **8 Eurai** už pasirinktą pagrindinę studiją, **4 Eurai** už kiekvieną pasirinktą papildomą studiją.

Informuojame, kad yra galimybė atleisti nuo mokesčio už mokslą 20 procentų mokinių, lankančių NŠS. Mokinys gali būti atleistas 100 proc., reiškia, kad visai nereikės mokėti už mokslą arba 50 proc., reiškia, kad reikės mokėti pusę sumos.

Jeigu Jūsų vaikas gauna nemokamą maitinimą ir/ar esate daugiavaikė šeima, ar dėl kitų aplinkybių manote, kad turite teisę būti atleisti nuo mokesčio už mokslą, **prašome** užpildyti prašymą ir paduoti savo sūnui (dukrai), kad atneštų savo studijos mokytojui arba NŠS vedėjai. Prašymo formą mokiniui paduos skyriaus vedėja arba studijos mokytojas.

Mokiniai atleidžiami nuo mokesčio už mokslą du kartus per mokslo metus. Prašymus dėl atleidimo nuo mokesčio už mokslą būtina pateikti iki einamųjų mokslo metų **rugsėjo 10 d.** ir iki einamųjų mokslo metų **gruodžio 23 d.,** pristatant savo studijos mokytojui ar NŠS vedėjai. Vėliau pateikti prašymai nebus svarstomi. Apie atleidimą nuo mokesčio už mokslą Jus informuos Jūsų vaiko mokytojas.

Taip pat informuojame, kad mokestį už mokslą mokinys privalo atnešti **iki einamojo mėn. 20 d.** savo studijos mokytojui arba mokinio tėvai **iki einamojo mėn. 25 d.** privalo pervesti mokestį į Mokėjimo pranešime nurodytą banko sąskaitą.

**Svarbu: jeigu turite galimybę naudotis elektronine bankininkyste, prašome mokestį už mokslą pervesti į mokėjimo pranešime nurodytą sąskaitą.**

**Atliekant bankinį pavedimą mokėjimo paskirtyje būtinai nurodykite vaiko pavardę, tai labai svarbu, kai tėvų ir vaikų pavardės skirtingos.**

Jeigu neformaliojo švietimo studijų užsiėmimai nevyksta **visą kalendorinį** mėnesį dėl mokytojo ar mokinio ligos, mokėti už mokslą **nereikia.**

Jeigu neformaliojo švietimo užsiėmimai nevyksta **trumpiau negu visą kalendorinį mėnesį,**  dėl mokytojo ar mokinio ligos, ar kitų aplinkybių (pvz.: trumpiau nei visą kalendorinį mėnesį skelbiamas nuotolinis mokymas) mokėti už mokslą **reikia** visą nustatytą mėnesio mokestį.

**Kilus klausimams prašome skambinti.**

Neformaliojo švietimo skyriaus vedėja, dainavimo, fortepijono ir ukulelių studijų mokytoja Ramunė Glinskienė, 0 614 92702;

Teatro studijos mokytoja Audronė Gabienė, 0 676 61615;

Smuiko studijos mokytoja Dalia Bartininkienė, 0 612 81647;

Dailės studijos mokytoja Daiva Baltakytė, 0 615 55646;

Kanklių studijos ir estetikos studijos mokytoja Asta Mičelienė, 0 620 15278;

Gitaros studijos mokytojas Robertas Mičelis, 0 687 27415

­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_